Градини Бускет

Градините Бускет, кои формираат една од ретките шумски области во Малта, се наоѓаат во плодната долина Вид ил-Лук во Рабат, Малта. Локалитетот од 30 хектари се наоѓа западно од Сиџиеви и веднаш источно од Дингли. Палатата Вердала, официјална резиденција на претседателот на Малта, се наоѓа на работ на градините.

 Историја 
Присуството на градините е познато барем уште од периодот по Римската Република и во кој прославите во чест на нивните богови биле традиционални. Кога источното христијанство се вкоренило на Малта, овој пагански празник бил заменет со Петровден.

Малта некогаш била покриена со шуми, но дрвјата биле сечени за бродоградба во ерата кога галеони пловел по Средоземно Море води и за земјоделски цели. Градините Бускет биле засадени од страна на Витезите Болничари како ловен резерват.

Во Јуни 1557 година, големиот мајстор Клод де ла Сенгл се повлекол во Бускет кога неговото здравје почнало да се влошува, а починал во Имдина два месеци подоцна.

 Опис 
мини|250x250пкс| Градини Бускет
Градините содржат широколисни листопадни шуми, автохтони четинарни шуми, со склерофилни грмушки од гариги и макии, како и насади со овошни дрвја. Во градините растат многу различни дрвја и грмушки, вклучувајќи бројни овошни дрвја. Како една од најзелените области на Малта, градините се најдобри во пролет, но исто така обезбедуваат сенка од суровото летно сонце и нудат мирно место за прошетка во зимските месеци.

Градините се многу популарни кај малтежаните, кои често одат на прошетки во мирни услови или уживаат во пикник во сенката на дрвјата. Градините служат како место за Петровден, кој се слави на 29 Јуни. Стотици луѓе се собираат таму претходната вечер, за да јадат традиционално малтешко јадење; зајачка чорба приготвена со вино, да слушаат традиционална народна музика и песни и да уживаат во годишната земјоделска изложба наутро.

 Вердала Палата 
мини|250x250пкс| Палатата Вердала и Бускет
Палатата Вердала е сместена на рид и има поглед на градините Бускет. Изградена е од големиот мајстор Иг де Вердал во 1588 година како летна резиденција и ловџиска куќа. Зградата сега служи како летна резиденција на претседателот. Палатата е обележје и не е отворена за јавноста освен во одредени пригоди. 

 Значајна област за птици 
Градините се идентификувани како Значајно подрачје за птици (ЗПП) од страна на BirdLife International бидејќи тие поддржуваат голем број видови птици, особено како засолниште за оние кои се на сезонска миграција низ Малтешкиот архипелаг.

 Поврзано 
 Список на птици на Малта

 Наводи 

Категорија:Малта
Категорија:Градини